Yannick Ferreira Carrasco

Yannick Ferreira Carrasco, atau dikenali sebagai Yannick Carrasco (lahir 4 September 1993) merupakan pemain bola sepak Belgium yang bermain di posisi sayap untuk kelab Al Shabab dan pasukan kebangsaan Belgium.

Kerjaya kelab

Monaco
Carrasco dilahirkan di Ixelles, Belgium. Beliau merupakan campuran Portugis dan Sepanyol. Carrasco sertai kelab Perancis, Monaco dari kelab Belgium, Genk pada 2010. Beliau melakukan debut untuk Monaco pada 30 Julai 2012 dalam perlawanan Ligue 2 menentang Tours. Dalam perlawanan itu, beliau menjaringkan gol pembukaan melalui sepakan percuma dan Monaco menang 4-0. Pada 13 April 2013, beliau menjaringkan dua gol untuk Monaco pada perlawanan liga menentang Auxerre. Dalam musim pertamanya untuk Monaco, Carrasco menjaringkan enam gol dalam 27 perlawanan dan membantu Monaco layak ke Ligue 1.

Beliau menjaringkan gol pertamanya di Ligue 1 pada 5 Oktober 2013 pada perlawanan menentang Saint-Étienne. Beliau menyudahkan hantaran oleh James Rodríguez dan membantu Monaco untuk menang 2-1. Beliau menjaringkan dua gol dalam masa 10 minit pada 20 Oktober ketika seri 2-2 bertemu Sochaux.

Pada 25 Februari 2015, beliau menjaringkan gol terakhirnya di Monaco ketika menang menentang Arsenal di tempat lawan pada perlawanan pusingan 16 Liga Juara-Juara Eropah selepas menggantikan Dimitar Berbatov pada minit ke-75.

Atlético Madrid
Pada 10 Julai 2015, Atlético Madrid mengumumkan pihak mereka telah mengikat Carrasco dengan kontrak lima tahun dan bayaran perpindahan dilaporkan sebanyak €20 juta. Pada 18 Oktober 2015, beliau menjaringkan gol pertamanya untuk Atletico ketika menang 2-0 ke atas Real Sociedad.

Pada 28 Mei 2016, beliau menjadi pemain Belgium pertama yang menjaringkan gol pada perlawanan terakhir Liga Juara-Juara. Beliau berbuat demikian untuk mengikat kedudukan 1-1 ketika perlawanan akhir menentang jiran setempat, Real Madrid di San Siro, Milan. Namun, Atletico tewas pada penentuan penalti 5-3.

Penghargaan

Kelab
 Monaco
 Ligue 2: 2012–13

Catatan

Pautan luar
Player Profile  di AS Monaco

Yannick Ferreira Carrasco at Topforward
Belgium Stats di FA Belgium

Kelahiran 1993
Orang hidup
Pemain bola sepak Belgium
Pemain AS Monaco FC
Pemain Atlético Madrid
Pemain Dalian Yifang
Pemain Al Shabab FC (Riyadh)
Pemain UEFA Euro 2016
Pemain Piala Dunia FIFA 2018
Pemain UEFA Euro 2020
Pemain Piala Dunia FIFA 2022